Daniel Tjärnqvist

Daniel Tjärnqvist (* 14. október 1976, Umeå) je bývalý švédsky reprezentant v ľadovom hokeji.

Klubový hokej 
Daniel Tjärnqvist je obranca. Je 188 cm vysoký a váži 91 kg (údaj z roku 2006). V najvyššej súťaži začal hrať v sezóne 1994/95 za Rogle Angelholm v švédskej Elitserien. V roku 1995 ho v úvodnom drafte NHL vybralo mužstvo Florida Panthers v štvrtom kole ako 88. v celkovom poradí. V Európe však ešte odohral 6 sezón. Pred sezónou 1996/97 prestúpil do Jokerit Helsinki vo fínskej hokejovej lige. Už v nasledujúcej sezóne sa však vrátil do Švédska a odohral tri sezóny za Djurgardens IF Stockholm. Až v sezóne 2001/02 sa dostal na ľad NHL a to v drese Atlanty Thrashers, kde strávil tri sezóny. Počas lockoutu v NHL v sezóne 2004/05 hral opäť za Djurgardens. Pred sezónou 2005/06 znovu zmenil dres. Uzavrel zmluvu s klubom Minnesota Wild na 700 tisíc dolárov ročne. Hrá s číslom 34.Od sezóny 2008/09 odišiel s Colorada Avalanche do klubu KHL Jaroslav.

Reprezentácia 
Daniel Tjärnqvist získal s reprezentačným mužstvom Švédska zlatú olympijskú medailu na Zimných olympijských hrách 2006 v Turíne. Nosí reprezentačný dres číslo 34.

Zimné olympijské hry 2006 
Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.

Štatistika na ZOH

Externé odkazy 
 

Švédski hokejisti
Švédski olympijskí víťazi
Olympijskí víťazi v ľadovom hokeji
Hráči Rögle BK
Hráči Jokerit Helsinki
Hráči Djurgårdens IF
Hráči Atlanta Thrashers
Hráči Minnesota Wild
Hráči Edmonton Oilers
Hráči Colorado Avalanche
Hráči Lokomotiv Jaroslavľ
Hráči Kölner Haie
Hokejisti draftovaní klubom Florida Panthers
Účastníci MS v hokeji 2000
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Hokejisti na Zimných olympijských hrách 2006
Osobnosti z Umeå